****

**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**ELŐTERJESZTÉS**

A civil szervezeteknek nyújtható önkormányzati támogatásokról szóló rendelet-tervezetre

Tisztelt Képviselő-testület!

Martfű Város Önkormányzatának Képviselő-testülete az önkormányzati rendszer megalakulásától kezdve nagy hangsúlyt helyezett arra, hogy anyagilag is támogassa azon civil szervezetek tevékenységét, melyek jelentős részt vállalnak a város szociális, kulturális, egészségügyi, idegenforgalmi feladatainak megvalósításában.

Ennek érdekében minden évben, az adott év költségvetésében fedezetet biztosított a civil szervezetek támogatására, melyek odaítélése egyedi kérelem alapján történt.

Az államháztartásról szóló 2011. évi CXCV. törvény – összhangban az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) rendelkezéseivel – új alapokra helyezte a támogatások rendjét. Ennek keretében tételesen rögzíti, milyen feltételeknek kell megfelelnie a támogatott szervezetnek, illetve milyen eljárási szabályokat kell betartania a támogatást nyújtó szervezetnek.

Az Ectv. 75 § (1) bekezdése arról rendelkezik, hogy csak olyan civil szervezet kaphat költségvetési támogatást, amely a 30. § szerint letétbe helyezte beszámolóját. Ennek megfelelően a civil szervezet (civil társaság, illetve Magyarországon nyilvántartásba vett egyesület – a párt kivételével -, valamint alapítvány) köteles a jóváhagyásra jogosult testület által elfogadott beszámolóját, valamint közhasznúsági mellékletét – kötelező könyvvizsgálat esetében a könyvvizsgálói jelentéssel együtt – az adott üzleti év mérlegforduláját követő ötödik hónap utolsó napjáig letétbe helyezni és közzétenni.

A civil szervezetnek a letétbe helyezési kötelezettségét a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvényben meghatározott módon kell teljesítenie. E törvény 39. § (1) bekezdése alapján a beszámolót, közhasznúsági mellékletet az Országos Bírósági Hivatal részére kell megküldeni, mellyel a szervezet letétbe helyezési és közzétételi kötelezettségének is eleget tesz.

A civil szervezetekre vonatkozó új jogi szabályozás szükségessé tesz egy olyan önkormányzati szabályozást is, mely részletesen rögzíti a civil szervezetek támogatási feltételeit, a pályázati rendszert, a támogatás felhasználásának és elszámolásának módját, az ellenőrzés szabályait.

Az egységes jogi szabályozás révén a civil szervezetek számára átláthatóbbá, egyértelművé válik az önkormányzati támogatási rendszer, megfelelve ezzel a közpénzekből juttatott támogatások társadalmi és jogszabályi elvárásainak is.

A támogatási rendszer átláthatóbbá tétele mellett a Képviselő-testületnek továbbra is fontos feladata, hogy segítse a civil szervezetek tevékenységét, könyvvezetési és egyéb kötelezettségük teljesítését.

Ennek érdekében a Martfű Városi Művelődési Központ és Könyvtár szervezeti kereteiben 2013. január 1. napjától megszerveztük a civil szervezetek jogi, pénzügyi, gazdálkodási és pályázati tevékenységének segítését, így ezen szervezetek tevékenységükkel kapcsolatban munkaidőben fordulhatnak az intézmény e feladattal megbízott munkatársához.

Kérem a Tisztelt Képviselő-testületet a rendelet-tervezet megtárgyalására és elfogadására.

Martfű, 2013. február 4.

Dr Kiss Edit

polgármester

**Martfű Város Önkormányzata Képviselő-testületének**

**…/2013.(II…...) önkormányzati rendelete**

**a civil szervezeteknek nyújtható önkormányzati támogatásokról**

Martfű Város Önkormányzatának Képviselő-testülete eredeti jogalkotói hatáskörében eljárva az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli:

Általános rendelkezések

1. §
2. A rendelet célja a civil társadalom erősítése, a civil szervezetek helyi társadalmi szerepvállalásának elősegítése, az önkormányzattal való jó együttműködés előmozdítása érdekében az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban Ectv.), az államháztartásról szóló 2011. évi CXCV. törvény, valamint a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) előírásainak megfelelően szabályozza a helyi civil szervezetek támogatását.
3. Az önkormányzat elismeri és támogatja a civil szervezetek helyi közéletre gyakorolt hatását. Támogatja a kultúra, a közművelődés, az oktatás-nevelés, a szociális tevékenység, a természeti és épített környezet megóvása, az egészséges életmód, az esélyegyenlőség, a hagyományápolás megteremtése terén végzett tevékenységet.
4. Az önkormányzat lehetőségeitől függően a (2) bekezdésben megfogalmazott célok megvalósulása érdekében a civil szervezetek számára e rendelet keretei között, azonos feltételek mellett költségvetéséből pénzügyi támogatást biztosít.
5. A támogatás céljára felhasználható előirányzat összegét a képviselő-testület évente a költségvetési rendeletében állapítja meg. (továbbiakban: civil keret)

A tárgyévben fel nem használt összeg a következő évi előirányzat összegét nem növeli meg.

A rendelet hatálya

1. §
2. E rendelet hatálya kiterjed Martfű Város közigazgatási területén működő, az Ectv. alapján Magyarországon nyilvántartásba vett civil szervezetekre, civil társaságokra.
3. A rendelet hatálya nem terjed ki a sporttevékenység céljára létrejött szervezetekre.

A támogatás feltétele, módja

1. §
2. A civil keretből támogatás nyújtható pályázati eljárás alapján, vagy pályázati eljárás nélkül, kérelemre.
3. Pályázat alapján a civil szervezetek részére támogatás nyújtható
4. működési kiadásaik finanszírozásához,
5. a szervezet által szervezett rendezvények, programok megvalósításához,
6. a szervezet által benyújtott pályázatok önrészének biztosításához,
7. hazai és nemzetközi kapcsolataik ápolásával, működtetésével kapcsolatos kiadások fedezéséhez.
8. §
9. A civil szervezet működési kiadásainak finanszírozásához különösen az alábbi célok érdekében részesíthető támogatásban:
10. a székhely, működési hely fenntartásával és működtetésével kapcsolatos költségek,
11. irodatechnikai berendezések, a civil szervezet működéséhez szükséges egyéb eszközök és tartozékaik beszerzése, bérlése, karbantartása, javítása,
12. kommunikációs költségek, honlap szerkesztése és fenntartása, kiadványok beszerzése,
13. a civil szervezet működéséhez szükséges adminisztrációs, ügyintézési tevékenységgel kapcsolatos költségek – kivéve a munkabért és közterheit, valamint a megbízási díjakat,
14. a tagság, a partnerek, a segítők kapcsolattartását szolgáló belföldi utazások útiköltsége, szállásdíja,
15. a civil szervezet bemutatását és tevékenységének megismertetését célzó általános tájékoztatási és marketing költségek,
16. a civil szervezet tagjait érintő – a létesítő okiratba foglalt cél szerinti tevékenységhez kapcsolódó – képzés költsége, útiköltség és szállásdíj.
17. Működési kiadásnak csak az a költség, ráfordítás tekinthető, amely a civil szervezet létesítő okiratában meghatározott célok megvalósítását közvetlenül szolgálja.
18. §

A civil szervezet szervezésében megvalósuló rendezvények, programok finanszírozásához támogatás különösen tiszteletdíj kifizetésére, fogyóeszköz, papír, írószer beszerzésére, szolgáltatás igénybevételére, úti- és szállásköltség megfizetésére nyújtható.

1. §

A civil szervezetek által benyújtott pályázatok önrészéhez biztosított támogatást az önkormányzat csak akkor utalja át a pályázónak, ha a szervezet a program megvalósításához szükséges támogatás elnyerését a támogatási szerződés bemutatásával igazolja.

1. §
2. A civil szervezet hazai és nemzetközi kapcsolataik ápolásával, működtetésével kapcsolatban különösen a megvalósuló programok úti- és szállásköltsége támogatható.
3. A támogatás biztosításának feltétele, hogy a támogatást kérő civil szervezet pályázatához csatolja a hazai vagy nemzetközi szervezet által kibocsátott együttműködési nyilatkozatot, meghívót vagy rendezvény-, versenyfelhívást.
4. §
5. Nem részesülhet támogatásban az a civil szervezet, amellyel szemben a Knyt. 6. § (1) bekezdésében meghatározott összeférhetetlenség fennáll, vagy amely szervezetnél a pályázat, kérelem benyújtását követően keletkezett a Knyt. 8. § (1) bekezdésben foglalt érintettséget megalapozó körülmény, és annak közzétételét elmulasztotta.
6. Nem részesülhet támogatásban az Ectv. rendelkezései szerint az a civil szervezet, amely a beszámolóját, valamint közhasznú szervezet esetén a közhasznúsági jelentést az Országos Bírósági Hivatal részére nem nyújtotta be, nem helyezte letétbe.

Pályázati eljárás

1. §
2. A képviselő-testület minden év március 15. napjáig pályázatot ír ki a civil keret felosztása céljából.
3. A pályázati felhívást Martfű Város Önkormányzatának hivatalos honlapján és a helyi újságban kell megjelentetni.
4. A pályázatot e rendelet 1. számú melléklete szerinti pályázati adatlapon, a pályázati felhívásban megjelölt mellékletekkel együtt kell benyújtani Martfű Város Polgármesteréhez címezve az átvételt igazoltatva személyesen, vagy ajánlott postai küldeményként.
5. A pályázót egyszeri esetben – 8 napos határidő kitűzésével – hiánypótlásra lehet felhívni.
6. A benyújtott pályázatokat az Oktatási, Művelődési, Sport, Egyházi és Civil kapcsolatok Bizottsága véleményezi, a támogatás odaítéléséről a képviselő-testület dönt a pályázat benyújtási határidejét követő soros ülésén.
7. A támogatásban részesített szervezettel az Önkormányzat támogatási szerződést köt. (A támogatási szerződés tartalmi elemeit e rendelet 2. számú melléklete tartalmazza.)
8. A támogatási szerződés megkötését követően a támogatás kedvezményezettjének neve, a támogatás összege és a támogatási cél Martfű Város hivatalos honlapján közzétételre kerül a támogatási szerződés aláírását követő 15 napon belül.

Támogatás pályázati eljáráson kívül

1. §
2. A civil keretből pályázati eljárás nélkül, kérelemre is nyújtható támogatás e rendeletben meghatározott célokra abban az esetben, ha a támogatási cél a pályázatok benyújtási határidejét követően jut a civil szervezet tudomására, illetve működési támogatás esetén a támogatás elmaradás a civil szervezet működését veszélyezteti.
3. A kérelem benyújtására, elbírálására, közzétételére alkalmazni kell e rendelet 9. §. (2) – (6) bekezdésében foglalt szabályokat.

Képviselői keret

1. §
2. A költségvetési rendeletben meghatározott civil keret 50 %-ának megfelelő összeg erejéig a képviselő-testület képviselői keretet állapít meg, melyből kérelemre támogatás nyújtható e rendelet hatálya alá tartozó civil szervezetek részére e rendelet 5. §-ában meghatározott célok megvalósítására.
3. A civil szervezet a képviselői keretből támogatásban akkor részesíthető, ha a tárgyévben az általa megjelölt cél finanszírozásához a civil keretből támogatásban még nem részesült.
4. A benyújtott kérelem alapján a képviselő javaslatot tesz, hogy a kérelemben meghatározott célt milyen összeggel kívánja támogatni.
5. A támogatás összegét a képviselő-testület határozatban állapítja meg.
6. Kérelem a képviselői keretből nyújtandó támogatásra tárgyév november 30-ig nyújtható be.
7. A képviselői keretből nyújtott támogatásokkal kapcsolatosan e rendelet 9. § (5) és (6) bekezdésében foglaltakat alkalmazni kell.

A támogatások nyilvántartása

1. §
2. A támogatások nyilvántartásáról a jegyző gondoskodik.
3. A nyilvántartásnak tartalmaznia kell
4. a kedvezményezett megnevezését
5. a támogatás célját
6. a támogatás összegét
7. a képviselő-testület döntésének számát
8. a támogatás közzétételének napját
9. a finanszírozás teljesítésének időpontját
10. az elszámolás határidejét
11. az elszámolás teljesítésének napját
12. a határidőre nem teljesített számadási kötelezettség pótlására történő felszólítás időpontját.

Számadási kötelezettség

1. §
2. A támogatási döntést követően az önkormányzat által támogatott civil szervezet számára számadási kötelezettséget kell előírni a részükre juttatott pénzbeli támogatás rendeltetésszerű felhasználásáról.
3. A számadási kötelezettséget és a számadás benyújtásának módját a támogatási szerződésben kell kikötni, valamint egyértelműen meg kell határozni a céljellegű juttatás felhasználásának határidejét.
4. A számadáshoz a számadásra kötelezettnek csatolnia kell a számadásban feltüntetett adatok valódiságát igazoló bizonylatokat (pénzügyileg teljesített számlák, vagy egyéb bizonylatok hitelesített másolatát). A számadásra kötelezettnek a számlákat záradékolnia kell a következők szerint: a számla eredeti példányára rá kell vezetni „a számlán szereplő tétel(ek) (vagy ebből ….Ft összeg) Martfű Város Önkormányzata felé elszámolva a …..számú támogatási szerződésre”, melyet a támogatott aláírásra jogosult képviselője aláírásával hitelesít.
5. A számadást Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottságához kell benyújtani, amely a számadást a jogszabályi előírások alapján ellenőrzi.

Az ellenőrzés eredményéről a támogatottat írásban értesíteni kell.

1. Amennyiben a benyújtott számadás nem támasztja alá, hogy a támogatott a részére adott pénzbeli juttatást a támogatási szerződésben meghatározott célokra és módon használta fel, a számadás benyújtásától számított 15 napon belül a támogatottat fel kell hívni a számadás kiegészítésére.
2. Amennyiben a számadásra kötelezett számadási kötelezettségének határidőben nem tesz eleget, a számadási határidő leteltétől számított 8 napon belül fel kell hívni figyelmét arra, hogy kötelezettségét elmulasztotta.
3. Amennyiben a támogatott az elmulasztott számadást, vagy hiányos számadásának kiegészítését a hiánypótlásra történt felhívás ellenére sem nyújtja be az önkormányzatnak
4. a számadási kötelezettség elmulasztása esetén a támogatás teljes összegét,
5. a támogatási szerződésben meghatározott céltól eltérő felhasználás esetén a támogatás számadással alá nem támasztott hányadát

köteles egy összegben visszafizetni az önkormányzatnak.

1. A támogatási szerződésben a számadási kötelezettség elmulasztása, vagy a céltól eltérő felhasználás esetére vonatkozóan a visszafizetési kötelezettséget határidő megjelölésével ki kell kötni.

Kizárás a támogatásból

1. §
2. Amennyiben a támogatott számadási kötelezettségének a hiánypótlási felhívás ellenére sem tesz eleget, a számadási kötelezettsége lejárta napjától számított 3 évig a rendelet alapján önkormányzati támogatásban nem részesülhet.
3. A támogatási szerződésben meghatározott céltól eltérő felhasználás esetén a támogatott
4. amennyiben a támogatási összeg kétharmadát meghaladó részét a szerződésben kikötöttől eltérő célra fordította, 3 évig
5. amennyiben a támogatási összeg legalább egyharmadát elérő, de kétharmadát meg nem haladó részét szerződésben kikötöttől eltérő célra fordította, 2 évig
6. amennyiben a támogatás legfeljebb egyharmadát a támogatási szerződésben kikötöttől eltérő célra fordította, 1 évig

a rendelet alapján nem részesülhet önkormányzati támogatásban.

Záró rendelkezések

1. §

E rendelet kihirdetését követő napon lép hatályba.

Dr Kiss Edit Szász Éva

polgármester jegyző

**INDOKOLÁS**

**Martfű Város Önkormányzata Képviselő-testületének**

**a civil szervezeteknek nyújtható önkormányzati támogatásokról**

**szóló …/2013.(II…..) önkormányzati rendeletéhez**

**Általános indokolás**

Martfű Város Önkormányzatának Képviselő-testülete az önkormányzati rendszer megalakulásától kezdve nagy hangsúlyt helyezett arra, hogy anyagilag is támogassa azon civil szervezetek tevékenységét, melyek jelentős részt vállalnak a város szociális, kulturális, egészségügyi, idegenforgalmi feladatainak megvalósításában.

Ennek érdekében minden évben, az adott év költségvetésében fedezetet biztosított a civil szervezetek támogatására, melyek odaítélése egyedi kérelem alapján történt.

Az államháztartásról szóló 2011. évi CXCV. törvény – összhangban az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) rendelkezéseivel – új alapokra helyezte a támogatások rendjét. Ennek keretében tételesen rögzíti, milyen feltételeknek kell megfelelnie a támogatott szervezetnek, illetve milyen eljárási szabályokat kell betartania a támogatást nyújtó szervezetnek.

A civil szervezetekre vonatkozó új jogi szabályozás szükségessé tesz egy olyan önkormányzati szabályozást is, mely részletesen rögzíti a civil szervezetek támogatási feltételeit, a pályázati rendszert, a támogatás felhasználásának és elszámolásának módját, az ellenőrzés szabályait.

Az egységes jogi szabályozás révén a civil szervezetek számára átláthatóbbá, egyértelművé válik az önkormányzati támogatási rendszer, megfelelve ezzel a közpénzekből juttatott támogatások társadalmi és jogszabályi elvárásainak is.

**Részletes indokolás**

1. **-2. §**

Rendelkezik a szabályozás céljáról, meghatározza az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) rendelkezéseivel összhangban, hogy mely szervezetek részesíthetők támogatásban.

1. **– 8. §**

Meghatározza a támogatási célokat, a támogatás igénylésének módját, a pályázati eljárás menetét, a kérelem alapján igényelt támogatás szabályait.

**10. – 11. §**

Rendelkezik a képviselői keretről, az abból nyújtható támogatás szabályairól.

Rögzíti, hogy mely esetben nem nyújtható támogatás, eleget téve az Ectv. előírásainak.

**12. §**

A támogatások nyilvántartási kötelezettségét, a nyilvántartás adattartalmát határozza meg.

**13. – 14. §**

Rögzíti a számadási kötelezettség teljesítésének módját, a számadás elmulasztásának szankcióit.

1. **§**

A hatályba léptető rendelkezéseket tartalmazza.

**ELŐZETES HATÁSVIZSGÁLAT**

**Martfű Város Önkormányzata Képviselő-testületének**

**a civil szervezeteknek nyújtható önkormányzati támogatásokról**

**szóló …/2013.(II…..) önkormányzati rendeletéhez**

**1./ A rendelet-tervezet társadalmi, gazdasági, költségvetési hatása**

Martfű Város Önkormányzatának Képviselő-testülete az önkormányzati rendszer megalakulásától kezdve nagy hangsúlyt helyezett arra, hogy anyagilag is támogassa azon civil szervezetek tevékenységét, melyek jelentős részt vállalnak a város szociális, kulturális, egészségügyi, idegenforgalmi feladatainak megvalósításában.

Ennek érdekében minden évben, az adott év költségvetésében fedezetet biztosított a civil szervezetek támogatására, melyek odaítélése egyedi kérelem alapján történt.

Az államháztartásról szóló 2011. évi CXCV. törvény – összhangban az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) rendelkezéseivel – új alapokra helyezte a támogatások rendjét.

Ennek megfelelően kellett a helyi szabályozást kialakítani, mely átláthatóbbá, egyértelműbbé teszi a támogatási rendszert.

Tekintettel arra, hogy a civil szervezetek eddig is részesültek költségvetési támogatásban, így e rendelet megalkotása további költségvetési forrást nem igényel.

**2./ A rendelet-tervezet környezeti és egészségi hatása**

A rendelet-tervezetnek környezeti és egészségi hatása nincs.

**3./ A rendelet-tervezet adminisztratív terheket befolyásoló hatása**

A rendelet megalkotásával az adminisztratív terhek minimálisan növekednek, tekintettel arra, hogy a támogatást eddig kérelemre nyújtotta az önkormányzat, jelen szabályozással a pályázati eljárás előnye valósul meg.

**4./ A jogszabály megalkotásának szükségessége**

A civil szervezetekre vonatkozó új jogi szabályozás szükségessé tesz egy olyan önkormányzati szabályozást is, mely részletesen rögzíti a civil szervezetek támogatási feltételeit, a pályázati rendszert, a támogatás felhasználásának és elszámolásának módját, az ellenőrzés szabályait.

Az egységes jogi szabályozás révén a civil szervezetek számára átláthatóbbá, egyértelművé válik az önkormányzati támogatási rendszer, megfelelve ezzel a közpénzekből juttatott támogatások társadalmi és jogszabályi elvárásainak, a jogbiztonság követelményeinek is.

**5./ A jogszabály alkalmazásához szükséges személyi, tárgyi, szervezeti és pénzügyi feltételek**

Az adminisztratív terhek személyi, pénzügyi, tárgyi, szervezeti feltételei Martfűi Polgármesteri Hivatalnál rendelkezésre állnak.

**6./ A rendelet megalkotásának elmaradása esetén várható következmények**

A rendeleti szabályozás nélkül a helyi társadalom számára fontos tevékenységet folytató civil szervezetek számára jogbizonytalanság alakulna ki az önkormányzati támogatás igénybevételével kapcsolatosan.